cyanic-selkie/wikianc huggingface dataset:
I’ve Gotta Get a Message to You
I’ve Gotta Get a Message to You on Bee Gees -yhtyeen vuonna 1968 julkaistu kappale ja single. Siitä muodostui yhtyeen toinen Britanniassa listaykköseksi noussut hitti. Myös Yhdysvalloissa se ylsi top 10:een.
Kappale kertoo kuolemaantuomitusta miehestä, joka viimeisillä hetkillään haluaa vielä lähettää viestinsä rakastamalleen naiselle.
Kappaleet
A-puoli B-puoli
Sittiäiset
Sittiäiset voivat tarkoittaa seuraavia asioita:
Christian Jouanin
Christian Jouanin (1925 – 8. marraskuuta 2014 ) oli ranskalainen lintutieteilijä. Hän nimesi harvinaisen sokotrantyrskyliitäjän (Bulweria fallax) Intian valtamereltä 1955, ja somalianmetsäfrankoliinin (Francolinus ochropectus) yhdessä Jean Pierre Dorstin kanssa 1952. Jouanin toimi tutkijana Pariisin luonnontieteellisessä museossa ja kirjoitti useita tieteellisiä artikkeleita.
Mucuchíes
Mucuchíes eli venezuelanpaimenkoira (Venezuelan Sheepdog) on venezuelalainen koirarotu. FCI ei ole toistaiseksi tunnustanut sitä, mutta Venezuelan Kennelliitto Federación Canina Venezolana (FCV) on hiljattain hyväksynyt sen viralliseksi roduksi.
Ulkomuoto
Mucuchíesilla on lyhyt karvapeite ja sen raajoissa on hapsut. Väritys on joko valkoinen tai valkoinen hunajanvärisin, punaruskein, mustin tai harmain merkein. Mucuchíes painaa 30–50 kg ja sen säkäkorkeus vaihtelee 55,9–71,1cm välillä.
Luonne ja käyttäytyminen
Rotu on erittäin rakastava, älykäs ja aktiivinen. Sosiaalistaminen ja määrätietoinen koulutus ovat välttämättömiä, sillä se voi olla aggressiivinen vieraita kohtaan.
Alkuperä
pienoiskuva|250px|vasen|Kolme vaaleaa mucuchíesia. Mucuchíesin alkuperä on epämääräinen, mutta sen tiedetään olevan kotoisin Rangelin kuntaan kuuluvasta Mucuchíesin kylästä Méridan osavaltiosta, jossa se on toiminut Andien vuoristokoirana. 1500-luvun lopussa se saapui Venezuelan Andeille ja vartioi ja suojeli siellä karjaa petoeläimiltä. Espanjalaisten uskotaan tuoneen sen maahan ja sen esi-isiin lukeutuvat espanjanmastiffi, pyreneittenmastiffi, algerianmastiffi, aidi ja pyreneittenkoira. Vuosien saatossa kyseisiä rotuja risteytettiin keskenään sekä paikallisten venezuelalaisten koirien kanssa, ja niin saatiin aikaan voimakas ja erittäin monikäyttöinen työkoira. Vuonna 1926 mucuchíes oli levittäytynyt koko Venezuelan alueelle ja myös osittain sen ulkopuolelle. Maalaus, jossa esiintyy hevosella ratsastava Simón Bolívar mucuchíesin kanssa, joka annettiin hänelle hänen ylittäessään Venezuelan, on kuuluisa. Huono jalostus vahingoitti kantaa ja vuonna 1961 perustettiin yhdistys varmistamaan sen, että jalostus parantuisi. Vuonna 1964 rotu nimettiin Venezuelan kansalliskoiraksi. Vuonna 2012 Venezuelan Kennelliitto viimein tunnusti rodun.
Hoito
Rotu kaipaa paljon liikuntaa ja kaipaa lenkkien lisäksi säännöllistä irti juoksemista suurella alueella. Se ei kaipaa paljoa harjausta.
Efesoslainen kertomus
Historia
Ksenofon Efesoslaisen tarkkaa ajoitusta ei tunneta. Usein hänet ja hänen teoksensa sijoitetaan noin 100-luvun jaa. puoliväliin. Tämä tekisi romaanista toiseksi vanhimman säilyneistä antiikin kreikkalaisia romaaneista. Romaanin lyhyyden vuoksi jotkut tutkijat ovat arvelleet, että nykyaikaan säilynyt versio olisi vain alkuperäisen teoksen lyhennelmä. Esimerkiksi Sudan mukaan romaanissa olisi ollut kymmenen kirjaa, kun taas nykyisin tunnettu teos on jaettu viiteen kirjaan.
Romaani on säilynyt nykyaikaan kahdeksassa koodeksissa. Efesoslaisen kertomuksen tarina on hyvin samankaltainen kuin myöhemmässä romaanissa nimeltä Apollonios Tyroslainen.
Sisältö
Efesoslainen kertomus jakautuu viiteen kirjaan. Se kertoo toisen nimensä mukaisesti Habrokomes-nimisen nuorukaisen ja Anthia-nimisen neidon rakkaudesta sekä seikkailuista ja vastoinkäymisistä, ennen kuin he saavat toisensa. Perusjuoni on antiikin kreikkalaisille romaaneille tyypillinen. Romaanissa liikutaan Välimeren itäosissa, Vähässä-Aasiassa ja Egyptissä sekä muun muassa Sisiliassa ja Etelä-Italian Suur-Kreikassa.
Tekstissä on usein epäloogisuuksia, mitä on perusteltu juuri sillä, että teos voisi olla lyhennelmä. Toisaalta on arvioitu, että epäloogisuudet voivat johtua yksinkertaisesti kirjoittajan taitamattomuudesta.
Kirja I
pienoiskuva|[[Efesos|Efesoksen Artemiin pyhäkköalueen raunioita.]]
Habrokomes, 16-vuotias komea, sivistynyt ja hieman ylimielinen nuori mies, ja Anthia, 14-vuotias kaunis ja siveä tyttö, rakastuvat tavattuaan Artemiille omistetuissa juhlissa Efesoksessa. He eivät kuitenkaan uskalla paljastaa tunteitaan toisilleen ja joutuvat tämän vuoksi kärsimään rakkaudentuskissaan. Heidän vanhempansa etsivät parannuskeinoa, ja pyytävät neuvoa Apollonin pyhäköstä Kolofonista. Ennustaja kertoo, että Habrokomes ja Anthia tulevat kohtaamaan vaikeuksia, joihin liittyy merirosvoja, hautoja, tulta ja tulvia, mutta lopulta heidän tilansa kuitenkin paranee. Ennustettujen onnettomuuksien välttämiseksi vanhemmat päättävät heti naittaa nuoret ja lähettää heidät turvaan Egyptiin.
Matkalla Egyptiin Habrokomes ja Anthia vannovat toisilleen pysyvänsä uskollisina mikäli joutuisivat eroon toisistaan. Kun laiva pysähtyy Rhodoksessa, se kiinnittää foinikialaisten merirosvojen huomion. He ryöstävät laivan, sytyttävät sen tuleen, ottavat nuorukaiset vangeiksi ja vievät heidät Tyrokseen. Merirosvojen päällikkö Korymbos rakastuu Habrokomeeseen, ja hänen miehistöönsä kuuluva Euksinos Anthiaan. Korymbos ja Euksinos päättävät yhdessä alkaa taivutella rakastettujaan puolelleen. Sekä Habrokomes että Anthia vastaavat haluavansa enemmän aikaa ennen kuin tekevät päätöksensä.
Kirja II
Myöhemmin Habrokomes ja Anthia päättävät, että heidän ainoa mahdollisuutensa on tehdä itsemurha yhdessä. Piraattien tukikohdan päällikkö Apsyrtos kuitenkin ihastuu nuorukaisten kauneuteen ja keksii, että heistä saisi hyvän hinnan orjamarkkinoilla. Hän vie nuorukaiset yhdessä näiden uskollisten orjien Leukonin ja Rhoden kanssa taloonsa Tyroksessa, ja antaa nämä oman orjansa haltuun. Sitten hän poistuu asioille Syyriaan.
Kun Apsyrtos on Syyriassa, hänen tyttärensä Manto rakastuu Habrokomeeseen ja kirjoittaa tälle viestin, jossa kertoo tunteistaan. Habrokomes kuitenkin torjuu tytön. Kun Apsyrtos palaa, tuoden mukanaan Moeris-nimisen miehen tyttärensä puolisoksi, Manto kostaa Habrokomeelle valehtelemalla isälleen, että Habrokomes oli muka raiskannut hänet. Apsyrtos määrää Habrokomeen ruoskittavaksi ja kidutettavaksi. Tämän jälkeen Apsyrtos naittaa Manton Moerikselle, ja antaa heille häälahjaksi kolme orjaa: Anthian, Leukonin ja Rhoden. Moeris, Manto ja orjat siirtyvät Antiokiaan elääkseen siellä. Manto erottaa Leukonin ja Rhoden Anthiasta myymällä nämä eräälle Lyykiassa asuvalla vanhalle miehelle, ja viimeistelee kostonsa naittamalla Anthian toiselle orjalleen, Lampo-nimiselle vuohipaimenelle.
Tällä välin Apsyrtos löytää tyttärensä Habrokomeelle kirjoittaman rakkauskirjeen. Hän vapauttaa Habrokomeen ja nimittää tämän taloutensa hoitajaksi. Lampo puolestaan kunnioittaa Anthian toivetta pysyä uskollisena Habrokomeelle, eikä yritä laittaa avioliittoa täytäntöön. Moeris kuitenkin rakastuu Anthiaan ja yrittää saada Lampon auttamaan tytön voittamisessa itselleen. Lampo kuitenkin kertoo Mantolle tämän aviomiehen suunnitelmista. Manto, joka näkee Anthian kilpailijanaan rakkaudessa, suuttuu ja määrää Lampon viemään Anthian metsään ja surmaamaan hänet. Lampo lupaa tehdä tämän, mutta säälii Anthiaa ja surmaamisen sijasta myy hänet kilikialaisille kauppiaille.
pienoiskuva|[[Kilikian Tarsoksen raunioita.]] Kauppiaat lähtevät meritse kohti kotimaataan, mutta haaksirikkoutuvat matkalla. Hengissä selvinneet, Anthia mukaan lukien, selviytyvät rantaan, mutta jäävät Hippothooksen johtaman rosvojoukon vangiksi. Tällä välin Habrokomes saa selville, että Lampo on myynyt Anthian kilikialaisille, ja lähtee Kilikiaan etsimään rakastaan.
Kun rosvojoukko on uhraamassa Anthiaa Ares-jumalalle, paikalle saapuu Perilaoksen johtama sotajoukko. Kaikki rosvot saavat surmansa tai vangitaan, lukuun ottamatta Hippothoosta, joka pääsee pakoon. Anthia pelastetaan. Perilaos vie hänet ja vangitut rosvot Tarsokseen, ja rakastuu matkalla Anthiaan. Koska Perilaos on niin sinnikäs yrityksissään, Anthia lopulta suostuu, koska pelkää kauheampaa kohtaloa, jos kieltäytyisi. Hän kuitenkin vaatii, että saa odottaa kolmekymmentä päivää ennen kuin häitä vietettäisiin.
Sillä aikaa Habrokomes ehtii Kilikiaan ja kohtaa Hippothooksen. Heistä tulee välittömästi ystävykset, ja he lupaavat jatkaa matkaa yhdessä.
Kirja III
pienoiskuva|vasen|upright=0.7|[[Antiikin Aleksandria|Aleksandrian antiikin aikaisia jäänteitä.]] Hippothoos kertoo tämän jälkeen Habrokomeelle, kuinka otti Anthian kiinni Kilikiassa, ja kuinka tämä vietiin taistelussa, joka hajotti hänen rosvojoukkionsa. Habrokomes vetoaa Hyperantheen muistoon ja saa siten Hippothooksen taivuteltua palaamaan yhdessä hänen kanssaan Kilikiaan etsimään Anthiaa.
Kun kolmekymmentä päivää ovat lähes kuluneet ja häät lähestyvät, Anthia on vaipumaisillaan epätoivoon, sillä hän uskoo Habrokomeen jo kuolleen. Koska hän pitää ajatusta avioliitosta toisen miehen kanssa sietämättömänä, hän suostuttelee efesoslaisen lääkärin Eudoksoksen antamaan hänelle myrkkyä. Vastineeksi Anthia antaa tarpeeksi Perilaoksen omaisuudesta, jotta Eudoksos voi palata takaisin Efesokseen, ja lupaa käyttää myrkkyä vasta Eudoksoksen lähdön jälkeen. Eudoksos hyväksyy suunnitelman, mutta antaa Anthialle hypnoottista ainetta tappavan myrkyn sijaan, koska tietää olevansa jo kaukana Anthian herätessä.
Anthia juo myrkyn häiden jälkeen odottaessaan hääkammiossa. Perilaos löytää hänen ruumiinsa ja suree häntä, ja hautaa nuorikkonsa hautakammioon. Anthia herää jonkun ajan kuluttua ja pettyy huomatessaan olevansa vielä elossa. Niin hän päättää pysyä haudassa ja nääntyä kuoliaaksi. Rosvojoukko on kuitenkin kuullut hautajaisista hautalahjoineen. He murtautuvat hautaan yöllä, vievät kaikki kullat ja hopeat ja ottavat Anthian vangiksi. Tämän jälkeen he purjehtivat kohti Aleksandriaa aikomuksenaan myydä hänet orjaksi.
Sillä välin Habrokomes saapuu uuden Hippothooksen johtaman rosvojoukon kanssa lähelle Tarsosta ja kuulee, kuinka rosvoilta pelastettu Anthia oli mennyt naimisiin pelastajansa kanssa, surmannut itsensä ja tullut haudatuksi, jonka jälkeen hautarosvot olivat vieneet hänen ruumiinsa ja paenneet Aleksandriaan. Habrokomes odottaa, että Hippothoos miehineen juopuvat ja vaipuvat uneen ennen kuin lähtee laivalla kohti Aleksandriaa, toivoen saavansa edes Anthian ruumiin takaisin.
Rosvot myyvät Anthian kauppiaille, jotka myyvät tämän intialaiselle prinssille nimeltä Psammis. Anthia hyödyntää intialaisia taikauskoja ja esittää olevansa vihitty Isikselle siihen saakka, kun sopiva avioliittoaika tulisi, mihin olisi vielä vuosi. Isis rankaisisi ketä tahansa, joka rikkoisi valan. Niin Psammis lupaa odottaa vuoden ennen kuin naisi Anthian.
Habrokomes rantautuu Niilin suulla. Lähellä ollut rosvojoukko ryöstää laivan ja vie kaikki siinä olleet erämaan halki Pelusioniin. Siellä heidät myydään orjiksi. Habrokomes myydään Araksokselle, eläköityneelle sotilaalle, jonka ärsyttävä ja ruma vaimo Kyno (”Narttu”) kiinnostuu Habrokomeesta. Lopulta Kyno murhaa Araksoksen tämän nukkuessa, jotta voisi naida Habrokomeen. Habrokomes pakenee kauhuissaan. Kyno syyttää Habrokomesta miehensä murhasta. Habrokomes jää kiinni, ja hänet viedään Aleksandriaan kuvernöörin rangaistavaksi.
Kirja IV
pienoiskuva|[[Niilivirtaa antiikin aikaisessa mosaiikissa Praenestestä.]]
Hippothoos on sillä välin laajentanut joukkionsa viisisataamiehiseksi ja matkustanut Syyrian, Foinikian ja Egyptin kautta Koptokseen lähellä Etiopiaa.
Habrokomes ripustetaan ristille jyrkänteelle, joka suuntautuu Niiliä päin, ja jätetään kuolemaan. Hän rukoilee armoa, ja voimakas tuuli lennättääkin ristin joelle. Niin hän ajelehtii alavirtaan, kunnes jää uudelleen kiinni ja lähetetään jälleen kuvernöörin eteen. Tämä määrää Habrokomeen poltettavaksi elävältä. Habrokomes rukoilee jälleen armoa ja pelastuu, tällä kertaa niin, että Niililtä nousevat aallot sammuttavat liekit. Kuvernööri tulkitsee tämän ihmeeksi. Habrokomes laitetaan vankilaan, mutta hänestä pidetään hyvää huolta, kunnes hän kykenee kertomaan tarinansa. Lopulta Habrokomes kertoo kaiken, ja hänet vapautetaan. Kuvernööri auttaa häntä purjehtimaan Italiaan jatkamaan etsintäänsä. Kyno ristiinnaulitaan hänen sijastaan.
Sillä aikaa Anthia matkustaa Psammiksen kanssa kohti Etiopiaa. Koptoksessa Hippothooksen joukkio ryöstää karavaanin, surmaa Psammiksen ja ottaa Anthian vangiksi. Koska Hippothoos ja Anthia eivät tunnista toisiaan, Anthia pysyy vangittuna. Eräs rosvoista, Ankhialos, himoitsee Anthiaa ja yrittää raiskata tämän. Anthia surmaa miehen itsepuolustukseksi miekalla. Hippothoos heittää Anthian kuoppaan kahden suuren koiran kanssa ja jättää tämän kuolemaan. Vartijaksi määrätty Amfinomos kuitenkin säälii Anthiaa ja pitää sekä hänet että koirat ruokittuna.
Kirja V
Habrokomes harhautuu reitiltään ja päätyy Sisilian Syrakusaan. Siellä hän päätyy vanhan kalastajan Aigialeuksen seuraan. Aigialeus kertoo, että on kotoisin Spartasta, ja oli karannut sieltä yhdessä rakastettunsa Thelksinoen kanssa ennen kuin tytön isä ehti naittaa tämän toiselle. He olivat asettuneet Sisiliaan elääkseen siellä. Thelksinoe oli kuollut äskettäin, mutta Aigialeus oli muumioinut tämän ruumiin egyptiläiseen tapaan, ja nyt jatkoi syömistä, nukkumista ja seurustelua tämän kanssa. Habrokomes vaikuttuu miehen tunteiden järkkymättömyydestä.
pienoiskuva|vasen|upright=0.7|[[Syrakusa (antiikin kaupunki)|Syrakusan antiikin aikaisia jäänteitä.]] Hippothoos, joka luulee Anthian kuolleen, hyökkää egyptiläiseen Areian kylään. Sillä välin Amfinomos vapauttaa Anthian ja vie hänet Koptokseen. Kun Egyptin kuvernööri kuulee Hippothooksen hyökkäyksestä, hän lähettää suuren Polyidoksen johtaman sotajoukon tuhoamaan rosvot. Rosvot kukistetaan, mutta Hippothos pakenee Sisiliaan. Vangiksi jääneet rosvot johdattavat Polyidoksen joukkoineen Koptokseen. Siellä hän kohtaa Amfinomoksen ja Anthian.
Polyidos vie Anthian Aleksandriaan ja matkalla rakastuu tähän. Kun Polyidoksen vaimo Rhenaia kuulee tästä, hän määrää orjansa viemään Anthian kauas pois ja myymään tytön ilotalonpitäjälle Italian Taraksessa. Samoihin aikoihin Hippothoos saapuu Sisilian Tauromenioniin, kun taas Habrokomes purjehtii kohti Italiaa.
Sillä välin Ksanthoksessa olevien Leukonin ja Rhoden omistaja on kuollut ja jättänyt heille suuren osan omaisuudestaan. He palaavat kotiin Efesokseen, pysähtyen matkalla Rhodoksessa. Siellä he saavat tietää, etteivät Habrokomes ja Anthia ole palanneet kotiin, ja että heidän vanhempansa ovat kuolleet vanhoina ja epätoivoisina. He päättävät pysyä Rhodoksessa kunnes saavat tietää lisää.
Anthia yrittää välttää päätymistä ilotaloon ja teeskentelee kaatumatautista. Habrokomes taas ryhtyy kivenhakkaajaksi Kampanian Nukeriassa. Hippothoos menee köyhyydestä naimisiin rikkaan vanhan naisen kanssa periäkseen tämän omaisuuden. Naisen kuoltua hän rakastuu Kleisthenes-nimiseen nuorukaiseen ja purjehtii tämän kanssa Italiaan ostaakseen orjia ja ylellisyystavaroita. Taraksessa Hippothoos kohtaa Anthian ja tunnistaa tämän. Hän ostaa tytön ilotalonpitäjältä ja vie tämän kotiinsa. Hän saa kuulla Anthian tarinan, mukaan lukien se, että hän on Habrokomeen kadonnut rakastettu.
Kun Habrokomes ei enää jaksa kivenhakkuuta, hän palaa Efesokseen. Hän kuitenkin pysähtyy Syrakusaan surrakseen Aigialeuksen äskettäistä kuolemaa. Tämän jälkeen hän jatkaa kohti Rhodosta. Siellä hän kohtaa Leukonin ja Rhoden Helioksen temppelissä.
Hippothoos päättää viedä Anthian takaisin kotiin Efesokseen, aikoen muuttaa sinne itsekin yhdessä Kleistheneen kanssa. Matkalla he pysähtyvät Rhodoksessa. Anthia kohtaa Leukonin ja Rhoden Isiksen temppelillä Helioksen juhlien aikaan. Lopulta Habrokomeskin löytää heidät kaikki. Tämän jälkeen kaikki, mukaan lukien Hippothoos ja Kleisthenes, kertovat oman tarinansa. Habrokomes ja Anthia vahvistavat, että ovat olleet uskollisia toisilleen läpi seikkailun käänteiden. Seuraavana päivänä joukko purjehtii yhdessä kohti Efesosta. Siellä Habrokomes ja Anthia uhraavat yhdessä Artemiille, pystyttävät haudat kuolleille vanhemmilleen, ja elävät elämänsä loppuun saakka yhdessä Leukonin, Rhoden, Hippothooksen ja Kleistheneen kanssa.
Guldbagge-palkinto
thumb|Parhaasta elokuvamusiikista vuonna 2013 palkittu [[Benny Andersson Guldbagge-palkinto käsissään.]] Guldbagge-palkinto on Ruotsin elokuvainstituutin (Svenska Filminstitutet) vuosittain myöntämä elokuva-alan palkinto. Useassa sarjassa myönnettävät palkinnot annetaan edellisen vuoden parhaille ruotsalaisen elokuvan tekijöille. Guldbagge-palkintoja on jaettu vuodesta 1964 lähtien, ja palkinto kuuluu Ruotsin arvostetuimpiin elokuvapalkintoihin. Palkintojen jakotilaisuus on Guldbagge-gaala.
Itse palkinto on Karl Axel Pehrsonin suunnittelema kullattu ja emaloitu kuparinen koppakuoriaisveistos, joka painaa noin 1,2 kg.
Rosemarie Whyte
Whyte on osallistunut olympialaisiin kerran, vuonna 2008. Hän sijoittui tuolloin 400 metrillä henkilökohtaisen kilpailun seitsemänneksi ajallaan 50,68 sekuntia ja oli myöhemmin 4 × 400 metrin viestissä maansa pronssia voittaneen joukkueen jäsen. Whyte juoksi samassa lajissa joukkueensa ensimmäisen osuuden Berliinin MM-kisoissa 2009 ja voitti hopeaa Jamaikan hävittyä Yhdysvalloille reilut kolme sekuntia. Daegun MM-kilpailuissa 2011 hän selviytyi 400 metrillä välieriin. Pitkässä viestissä hän juoksi avausosuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä kahdeksanneksi ja juoksi toisen osuuden pronssia saaneessa Jamaikan 4 × 400 metrin viestijoukkueessa.
Syyrian suuri kapina
Syyrian suuri kapina oli tuolloin Ranskan mandaattialueenaan hallitsemassa Syyriassa syttynyt kansannousu mandaattihallintoa vastaan vuosina 1925–1927. Kansannousuun osallistui useita eri kapinallisryhmiä ja heidän onnistui hetkellisesti vallata esimerkiksi Damaskos ja Hama Lopulta ranskalaiset kukistivat kapinan sotilaallisesti.
Tausta
thumb|vasen|[[Sultan Atrash vuonna 1925.]] Syyrian kuningaskunta itsenäistyi ympärysvaltojen voitettua keskusvaltoihin kuuluneen ja Syyriaa hallinneen Osmanien valtakunnan ensimmäisessä maailmansodassa. Arabikapinan aikana arabijoukkoja johtanut Feisal oli kruunattu Syyrian kuninkaaksi vuonna 1920. Alueelle mandaattivaltansa ulottaneet ranskalaiset kukistivat kuningaskunnan sotilaallisesti kuitenkin jo samana vuonna.
Ranskalainen mandaattihallinto koettiin kyvyttömäksi ja laittomaksi. Vihaa hallintoa kohtaan herätti esimerkiksi turvallisuuspalvelu Service des Renseignementsin toiminta. Sen upseerien toimintaan lukeutuivat mielivaltaiset rangaistukset, paikallisten valvonta ja puuttuminen tavallisesti perheen tai uskonno piiriin kuuluvaksi katsottuihin asioihin. Gabriel Carbillet oli erityisen huonossa maineessa kuvernöörinä Syyrian druusialaueella. Samoihin aikoihin Syyriassa oli taloudellisia vaikeuksia. Alueella oli kärsitty useampia vuosia kuivuutta. Sadot olivat pienentyneet, mutta verot kasvaneet.
Kapina
thumb|[[Damaskos palaa ilmaiskun jälkeen lokakuussa 1925.]] thumb|Kapinallistaistelijoita [[Ghutah'ssa.]] Välitön syy kapinalle oli Syyrian druusien ja ranskalaisten välillä käyty yhteenotto Hawranissa 19. heinäkuuta 1925. Mandaattihallinnon ylin virkamies Maurice Sarrail oli määrännyt druusit luovuttamaan viranomaisille kaksi ranskalaisia paennutta syyrialaista. Druusit kieltäytyivät johtajansa Sultan Atrashin johdolla. 19. heinäkuuta druusit ampuivat alas ranskalaisen tiedustelukoneen ja samalla he hyökkäsivät ranskalaisten asemia vastaan Hawranissa. Atrash julisti itse suureksi kapinaksi nimittämänsä kansannousun ranskalaisia vastaan. Atrash nimitti itsensä kansannousun ylipäälliköksi ja sijaisekseen Syyrian kansanpuolueen perustaneen Rahman Abd al-Shahbandarin.
The Group
The Group oli suomalainen superyhtyeeksikin nimitetty kokoonpano, joka teki albumin Digit-levymerkille.
Syyrian suuri kapina
Kapina
Ranskalaiset vastasivat kapinointiin lentokoneiden tekemillä ilmaiskuilla ja tykistötulella. Damaskoksen ympärille rakennettiin piikkilangasta ja konekivääriasemista muodostunut puolustusvyöhyke. Mandaattihallinto ei kyennyt puolustamaan kaikkia kaupunkeja. Fawzi al-Qawuqjin johtamat joukot valtasivat Syyrian kolmanneksi suurimman kaupungin Haman 4. lokakuuta. Ranskalaiset vastasivat ilmapommituksin, joissa kuoli 344 henkilöä. Paikalliset taivuttelivat Qawuqjin lähtemään kaupungista joukkoineen enempien tuhojen välttämiseksi. Lokakuussakapinalliset uhkasivat myös Damaskosta. Heidän onnistui vallata kaupunki ilman suurempia taisteluja ja pitää sitä hetken aikaa hallussaan. Ranskalaiset olivat vetäytyneet asemistaan, mutta Damaskoksessakin valtausta seurasi ranskalaisten vastaisku. Ilmapommitukset ja tykkituli surmasivat 1 500 paikallista. Muutaman päivän jälkeen kapinallisety vetäytyivät Damaskoksesta samoista syistä, kuin aiemmin Hamassa. Ranskalaiset saivat takaisin itse kaupungin, mutta kapinallsiet hallitsivat sen ympäristöä.
Kapinalliset piirittivät Damaskosta talvella 1925–1926. Ranskan muukalaislegioona iski kapinallisia vastaan panssarivaunujen tuella. Ympäröiviä kyliä hävitettiin ja esimerkiksi Ghutah'ssa teloitettiin lokakuussa 1925 100 paikallista. Lopulta ranskalaiset pääsivät sotilaallisesti niskanpäälle. Kapinalliset ajettiin vuoden 1927 aikana Transjordaniaan ja Saudi-Arabiaan.
Seuraukset
Syyrian suuren kapinan aikana oli saanut surmansa noin 6 000 syyrialaista. Noin 100 000 oli jäänyt kodittomaksi. Ranskalaisten virallinen lukema uhrien määrästä oli vain 150. Damaskos ja Hama olivat kärsineet suuria tuhoja ilmapommkituksissa ja tykistötulessa. Syyriassa kapina johti suuren sisäisen turvallisuuskoneiston luomiseen. Kapinahenki ei sinänsä kadonnut. Kapinan voidaan katsoa kehittäneen syyrialais-arabialaisen identiteetin kehittymistä ja synnyttäneen isänmaallisuuden tunnetta. Kansallismielsiten johtohahmot eivät kapinan kuksitamisen jälkeen pitäneet sotilaallista ratkaisua mahdollisena, bvaan he olivat taipuvaisempia neuvotteluihin ranskalaisten kanssa. Ensimmäisen kerran Beirutissa vuonna 1927 kokoontunut Syyrian kansallisrintama nousi johtavaksi poliittiseksi toimijaksi Syyriassa vuonna 1928 ja vuosien 1928–1935 se harjoitti yhteistyötä ranskalaisten kanssa. Ranskalaiset pyrkivät puolestaan hallitsemaan perustuslaillisen järjestelmän varassa.
Mattenschanze Kollersweid
Mattenschanze Kollersweid on kolmen hyppyrimäen muodostama mäkihypyn suorituspaikka Wildhausissa Wildhaus-Alt St. Johannin kunnassa Sveitsissä.
Historia
Ensimmäinen hyppyrimäki rakennettiin Wildhausiin vuonna 1910. Wildhausissa on ollut monia hyppyrimäkiä 1960-luvulle asti eri puolilla kuntaa.
Mattenschanze Kollersweid avattiin vuonna 1977. Hyppyrimäkien rakentamista edesauttoi Walter Steiner, joka oli kotoisin Wildhausista. Vuonna 2003 rakennettiin K10 -hyppyrimäki aloitteleville mäkihyppääjille.
Menestynein hyppääjä Wildhausista on Walter Steiner, jonka mukaan suurin mäki nimettiin. Viereisen Unterwasserin kylän Simon Ammann aloitti mäkihyppäämisen Kleine Schanzesta.
Mäkiennätyksen kehittyminen
Mäkiennätyksen 41,0 metriä on hypännyt Manuel Fuchs.
Kesämäkiennätyksen kehittyminen (miehet)
Kesämäkiennätyksen 43,5 metriä on hypännyt Felix Trunz.
Kesämäkiennätyksen kehittyminen (naiset)
Naisten kesämäkiennätyksen 41,0 metriä on hypännyt Rea Kindlimann.
Anna Karolina Orzelska
Anna Karolina Orzelska (23. marraskuuta 1707 – 27. syyskuuta 1769) oli puolalainen aatelisnainen ja seikkailijatar. Hänen isänsä oli Saksin vaaliruhtinas ja Puolan kuningas August Väkevä ja hänen äitinsä oli ranskalaisen viinikauppiaan tytär Henriette Rénard.
Elämänvaiheita
Anna Orzelskan lapsuudesta tiedetään hyvin vähän. Hän ei saanut juuri minkäänlaista koulutusta. Äiti ja tytär muuttivat Ranskaan, Pariisiin, missä eli täysin tietämättömänä isästään vuoteen 1723 saakka, kunnes hänen velipuolensa, kreivi Frederick Augustus Rutowsky löysi hänet. Samana vuonna August Väkevä tunnusti isyytensä.
Anna Karolinasta tehtiin Orzelskan kreivitär ja virallisen dokumentin mukaan isä lahjoitti vuonna 1726 palatsin tyttärelleen. Aikalaistodistusten mukaan Anna Orzelskan käytöksessä oli paljon moitittavaa. Hän oli rahvaanomainen, hänellä oli paljon miessuhteita, hän joi paljon ja tupakoi. Erityisen paljon hän piti ratsastuksesta, metsästyksestä ja tanssista. Huomiota herätti myös hänen tapansa käyttää miesten vaatteita.
Vuonna 1728 August Väkevä ilmoitti tarvitsevansa tyttärensä palveluksia. Tyttärestä tuli vakooja. Hänet esiteltiin Preussin kruununperijälle, tulevalle Fredrik Suurelle. Hänen uskotaan olleen Fredrikin ainoa fyysinen naissuhde. Tuleva hallitsija omisti Orzelskalle sävellyksiään ja runojaan.
Palkkioksi vakoilustaan Orzelska sai isältään 300 000 taaleria myötäjäisrahaa. Tyttärensä huvittamiseksi August Väkevä järjesti Puolan armeijan harjoitukset tämän palatsin puutarhaan. Orzelska solmi vuonna 1730 avioliiton Karl Ludvig von Schleswig-Holstein-Sondenburgin kanssa. Avioliitosta syntyi yksi poika. Liitto oli onneton ja päättyi kolme vuotta myöhemmin eroon.
Eron jälkeen Orzelska asettui Venetsiaan, missä hänen elämänsä kerrotaan olleen skandaalinkäryistä.
Riitta Korhonen
Riitta-Liisa Korhonen (o.s. Vänttinen, s. 4. kesäkuuta 1948 Varkaus ) on suomalainen arkkitehti ja toimitusjohtaja. Hän toimi Kokoomuksen kansanedustajana 24. maaliskuuta 1995 – 18. maaliskuuta 2003.
Hän oli aikaisemmin naimisissa toimitusjohtaja Väinö Korhosen kanssa, jonka kanssa hänellä on viisi lasta. Väinö Korhonen pyrki Suomen Yrittäjien puheenjohtajaksi 2002. Sekä hän (1997–? ) että Riitta Korhonen (varajäsen 1998–1999 ) ovat olleet Suomen Yrittäjien hallituksen jäseniä.
Korhonen on Kuopion kaupunginvaltuutettu (2009–2012). Hän tavoitteli paluuta eduskuntaan 2011 vaaleissa, mutta ei tullut valituksi.
Rastor-instituutti
Rastor-instituutti on suomalainen aikuiskoulutukseen, henkilöstön osaamisen kehittämiseen ja yritysten liiketoiminnan edistämiseen keskittyvä yritys. Se tarjoaa yrityksille osaamisen kehittämisen ohjelmia ja työllistämis- ja urapalveluita sekä työikäisille aikuisille työelämälähtöisiä kursseja, tutkintoja, koulutusohjelmia ja valmennusta uran eri vaiheisiin. Rastor-instituutti aloitti toimintansa vuoden 2020 alussa, kun Markkinointi-instituutti ja Rastor yhdistyivät.
Rastor-instituutin toimipisteet sijaitsevat Espoossa, Kuopiossa, Oulussa, Tampereella ja Turussa. Se palvelee asiakasyrityksiään valtakunnallisesti.
Rastor-instituutin toimitusjohtajana toimii Toni Berkowits, joka siirtyi johtoon Markkinointi-instituutin ja Rastorin toimitusjohtajan tehtävästä.
Edwin (Northumbrian kuningas)
pienoiskuva|Edwin Edwin, myös Eadwine tai Æduinus, (k. 12. lokakuuta 632 Hatfield Chase) oli Northumbrian kuningas 616–632. Hän oli aikansa voimakkain englantilainen hallitsija ja Northumbrian ensimmäinen kristitty kuningas.
Rastor-instituutti
Rastor-instituutin omistaa Rastor-instituutti ry (ent. Markkinointi-instituutin Kannatusyhdistys ry). Yhdistyksen perustivat vuonna 1930 työelämän järjestöt ja yritykset. Rastor-instituutti on voittoa jakamaton yhteisö.
Edwin (Northumbrian kuningas)
Edwin oli Deiran kuninkaan Aellen poika. Deira oli toinen anglosaksien Pohjois-Englannin kuningaskunnista. Kun Aelle kuoli, Deiran valloitti sen kilpailijan Bernician kuningas Aethelric vuonna 588 tai 590. Edwin joutui pakenemaan Deirasta. Vuonna 616 Itä-Anglian kuningas Raedwald voitti ja tappoi Aethelricin pojan Aethelfrithin ja asetti Edwinin yhdistyneen Northumbrian kuninkaaksi. Edwin valloitti osan Walesia ja hänet tunnustettiin kaikkien Englannin kuninkaiden yliherraksi Kentin kuningasta lukuun ottamatta.
Rastor-instituutti
Hallitus
Rastor-instituutti ry:n hallitus:
Edwin (Northumbrian kuningas)
Edwin kääntyi kristityksi vaimonsa, kristityn Kentin prinsessa Aethelburhin, vaikutuksesta. Aethelburh toi mukanaan Northumbriaan roomalaisen lähetyssaarnaaja Paulinuksen, joka käännytti vuonna 627 Edwinin lisäksi myös monia kuninkaan alamaisia. Vuonna 632 Gwyneddin kuningas Cadwallon ap Cadfan ja Mercian kuningas Penda miehittivät Northumbrian ja surmasivat Edwinin taistelussa. Paulinus ja Aethelburh pakenivat, Northumbria hajosi ja sen kirkko lakkautettiin vähäksi aikaa. Seuraavana vuonna Deira ja Bernicia kuitenkin yhdistyivät jälleen yhden kuninkaan, Aethelfrithin pojan Oswaldin vallan alle.
Rastor-instituutti
Palvelutarjonta
Koulutustarjonta kattaa seuraavat aihepiirit:
Rastor-instituutin tarjoomaan kuuluu mm. seuraavia koulutuksia ja kursseja:
Evon retkeilyalue
thumb|Laavu Evon retkeilyalueella Ylisen Niemisjärven lähellä. Evon retkeilyalue on valtion retkeilyalue, jonka kokonaispinta-ala on 4 862 hehtaaria, josta veden peitossa on 186 hehtaaria. Tästä alueesta noin 1 300 hehtaaria on suojelumetsää, johon sisältyvät Kotisten aarnialue, 232 hehtaaria ja Sudenpesänkangas, 460 hehtaaria. Samaan retkeilyaluekokonaisuuteen valtion retkeilyalueen kanssa kuuluvat Evon opetusmetsä, jonka laajuus on 2 025 hehtaaria, Hämeenlinnan kaupungin omistama Tarusjärven retkeilyalue, jonka laajuus on noin 1 000 hehtaaria, sekä UPM-Kymmenen ja yksityisten maanomistajien metsiä. Kotisten aarnialue on tutkimuskäyttöön varattu alue Evon alueen länsiosassa. Alueeseen kuuluvat Musta-Kotinen ja Valkea-Kotinen sekä Lapinkallio ympäristöineen.
Alue on vedenjakaja-alueelle tyypilliseen tapaan korkeaa ja korkeusero voi olla jopa 80 metriä. Evolla on jopa 100 vuotta vanhaa lehtikuusikkoa. Toisaalta siellä on myös metsän sukkession osoittamiseksi poltettua, kulotettua, metsää, mikä kuvaa salamaniskusta palanutta aarnimetsää opetustarkoituksessa.
Harrastusmahdollisuudet
Evon retkeilyalueella on merkittyjä reittejä n. 70 km, joten patikoitavaa pelkästään retkeilyalueella riittää useammaksi päiväksi. Lisäksi alueelta lähtee Päijänne-ilves yhdysreitti Padasjoelle ja Aurinko-Ilves reitti Asikkalaan. Lyhyempiä kävelyreittejä varten Evolla on useita 2-4 kilometrin pituisia luontopolkuja, joiden varrella voi ihailla vaihtelevia maisemia. Kalastusta voi harrastaa Niemisjärven virkistyskalastusalueella, jonka järviin istutetaan lohikalaa. Uiminen on myös sallittua retkeilyalueella ja mm. Niemisjärveltä ja opiston läheisiltä Rautjärviltä löytyy laitureita. Alisella Rautjärvellä on luonnonhiekkaranta. Evolla on myös hyvät pyöräily- ja ratsastusmaastot laajan metsätieverkoston ansiosta. Osalle alueesta on myös mahdollista ostaa metsästyslupia.
Sijainti
Evon retkeilyalue sijaitsee Hämeessä Hämeenlinnan kaupungin ja Padasjoen kunnan alueella, Lammi - Padasjoki -tien (nro 53) varrella. Evolle kertyy matkaa Lammilta noin 20 km, Padasjoelta 25 km, Hämeenlinnasta 50 km, Lahdesta 70 km ja Tampereelta 110 km.
Evokeskus
Evokeskus on retkeilyalueen opastuspiste, jossa on kesäaikana opas ja vaihtuvia näyttelyitä. Näyttelyyn tutustuminen on maksutonta. Evokeskukselta saa tietoa ja opastusta Evon retkeilyalueesta. Evokeskuksessa myydään myös alueen karttoja, retkeilyalueen tuotteita, kahvia ja pientä purtavaa. Evokeskukseen on vapaa pääsy.
Viktor Strandfält
Viktor Strandfält (21. huhtikuuta 1887 Föglö – 11. elokuuta 1962 Maarianhamina ) oli Ahvenanmaan maakuntahallituksen toinen varapuhemies vuosina 1935–1937 ja ensimmäinen varapuhemies vuonna 1938. Siviiliammatiltaan hän oli kansakoulunopettaja.
Astrologia
pienoiskuva|Keskiaikaisen rukouskirjan ja kalenterin [[Les Très Riches Heures du Duc de Berryn sivulla näkyvät eläinradan horoskooppimerkit kuvan reunoilla.]] Astrologia (, tähti ja λόγος, logos, oppi) eli tähdistäennustaminen on oppi, jonka mukaan taivaankappaleiden suhteellisista asemista ja välisistä kulmista voidaan päätellä Maan tapahtumien yksityiskohtia kuten ihmissuhteita ja ihmisten kohtaloita sekä tulkita luonteita.
Nykyaikaisen tieteellisen käsityksen mukaan astrologia on näennäistiedettä. Astrologia on kehittynyt muinaisten sumerien harjoittamasta tähtien palvonnasta. Tämä uskonto oli animismia, jossa luonnolle ja sen ilmiöille annettiin henkisiä ominaisuuksia. Taivaankappaleiden ajateltiin olevan jumalia, jotka saavat aikaan maanpäälliset tapahtumat. Oppi perustui maakeskiseen todellisuuskäsitykseen.
Nykyinen lehdissä ja kirjoina julkaistu aurinkomerkkiastrologia eli horoskoopit kuuluvat viihdeteollisuuden piiriin. Se poikkeaa täysin astrologian vanhoista opeista.
Historia
pienoiskuva|[[Guercino, Astrologian henkilöitymä, noin 1650–55.]] Astrologian historia juontaa juurensa muinaisiin sivilisaatioihin, joissa papit seurasivat tähtien liikettä. Myös ennustaminen kiinnosti silloin ihmisiä. Ennustettiin uhrieläimistä, mutta myös tähdistä. Muinaisessa Harappan kulttuurin Intiassa saatettiin harjoittaa astrologiaa. Paremmin tunnettu on Kaldean ja Babylonian astrologia. Kreikkaan astrologia saapui muutama sata vuotta ennen ajanlaskua. Astrologi ja tähtitieteilijä Ptolemaios kirjoitti teoksen Tetrabiblos (Neljä kirjaa), joka oli astrologian perusteos vuosisatojen ajan.
Varhaiset kristityt eivät yleensä hyväksyneet astrologiaa vaan pitivät sitä paholaisen petoksena. Esimerkiksi Augustinus mainitsi todisteena sen valheellisuudesta, että Raamatun mukaan kaksoisveljeksillä Eesaulla ja Jaakobilla oli ollut hyvin erilaiset luonteet ja elämänvaiheet, vaikka heidän syntymähoroskooppinsa olisi ollut sama. Kuitenkin Raamatun luomiskertomuksessa kerrotaan, että "valot taivaankannella" ilmoittavat määräaikoja, -hetkiä ja -vuosia.
Jokapäiväinen astrologia katosi läntisestä Euroopasta Rooman valtakunnan luhistuttua 400-luvulla, kun lukutaito heikkeni ja kristinusko valtasi alaa. Astrologinen tieto säilyi kuitenkin intialaisten ja persialaisten keskuudessa, joiden välityksellä se levisi islamilaiseen ja arabialaiseen maailmaan. Eurooppalaiset oppineet alkoivat tutustua 1000-luvulla muinaisiin kreikkalaisiin ja arabialaisiin kirjoituksiin ja löysivät astrologian uudelleen. Astrologiasta tuli hyväksytty piirre keskiajan Euroopassa, joskin teologisissa piireissä usein kiistanalainen.
1200-luvun jälkeen astrologit alkoivat tehdä eron neljän erilaisen horoskooppityypin välille. Mundaanihoroskoopeista ennustettiin koko maailmaa koskevia tapahtumia katsomalla planeettojen kiertoa maapallon ympäri, etenkin Jupiterin ja Saturnuksen. Elektiohoroskooppi laadittiin määrittämään suotuisin hetki mille tahansa uudelle hankkeelle. Horaarikartta laadittiin vastaamaan tiettyyn kysymykseen, kuten siihen mistä ihminen voisi löytää onnensa. Syntymäkartta laadittiin henkilön luonteen ja kohtalon analysoimiseksi.
Renessanssiaikana astrologia tuli Euroopassa uudestaan muotiin. Tähtitieteilijä Johannes Kepler irrottautui ptolemaiolaisesta merkkitarkastelusta ja hahmotti avaruutta monitahokkaiden avulla sijoittelemalla monitahokkaita näennäisen mielivaltaisesti aurinkokunnan planeettojen radoille. Kepler keksi astrologiaan kvinttiilin ja sen kerrannaiset eli kun ympyrä jaetaan viiteen osaan (kvinttiili on 360:5=72 astetta). Kepler halusi asettaa astrologian tukevasti matemaattisten lakien piiriin teoksessaan De Fundamentis Astrologiae Certioribus (1601).
Nikolaus Kopernikuksen ja Galileo Galilein työ maakeskisyyden kumoamiseksi kuitenkin tuhosi paitsi kirkon niin myös astrologian valtaa. Uusi aurinkokeskinen todellisuuskäsitys teki maakeskisyyteen perustuvan astrologian vanhanaikaiseksi. 1700-luvun loppuun mennessä astrologia oli poistunut yliopistoista, yksittäisiä oppituoleja oli vielä 1800-luvulla saksalaisessa yliopistossa.
Brittiläinen teosofiasta kiinnostunut astrologi Alan Leo uudisti nykyaikaisen länsimaisen astrologian 1890-luvulla. Leon mukaan astrologian päätarkoitus oli ymmärtää sielun kulloisenkin inkarnaation luonne eikä vain ennustaa tulevaisuutta. Leon mukaan ihminen oli astumassa uuteen Vesimiehen aikaan, joka merkitsi ihmiskunnan siirtymistä korkeammalle henkisen tietoisuuden tasolle. Leo uudisti ja laajensi astrologian luonnekuvauksia, loi nykyisin tunnetut eläinradan merkkien kuvaukset sekä nosti horoskoopin tulkinnan keskipisteeksi Auringon.
Merkittävä psykiatri Carl Gustav Jung oli kiinnostunut astrologiasta terapiansa apuneuvona ja myös kirjoitti aiheesta kolme teoreettista tekstiä. Jung kutsui astrologiaa “muinaisuuden koko psykologisen tiedon summaksi”.
Nykyisen kaltaisten horoskooppien historia on lyhyt verrattuna astrologian historiaan. Horoskooppi-termi tuli tutuksi jo antiikin aikana, jolloin se tarkoitti askendenttia eli nousevaa merkkiä (sananmukaisesti tarkkailla tuntia, kreikasta horo 'tunti' ja skopos 'tarkkailija'). Kansanomaisia ennustuksia alettiin julkaista noin vuodesta 1850 alkaen almanakoissa ja kirjoissa. Nykypäivän ihmiselle horoskooppi merkitsee viikkolehtihoroskooppeja. Niiden historia alkoi vuonna 1930, kun Sunday Express -lehti keksi teettää Englannin prinsessa Margaretin astrologisen tulkinnan astrologi R. H. Naylorilla. Artikkeli julkaistiin lehdessä karttoineen, ja se sai suuren suosion. Ihmiset ottivat yhteyttä toimitukseen ja vaativat lisää vastaavaa.
Eri kulttuurien perinteet
Useimmilla kulttuureilla on ollut omat astrologiset perinteensä. Jo muinaisilla babylonialaisilla sekä keskiamerikkalaisilla mayoilla ja asteekeilla oli monimutkaiset astrologiset järjestelmät. Länsimainen astrologinen järjestelmä on nykyisin maailmalla yleisimmin käytössä.
Intialainen astrologia
Intian astologinen perinne (hindiksi jyotish, ‘valon tiede’) erkani länsimaisesta astrologiasta 2000 vuotta sitten ja muistuttaa yhä paljon Rooman valtakunnan alueella harjoitettua astrologiaa, jota Klaudios Ptolemaios kuvasi teoksessaan Tetrabiblos. Ei tiedetä varmasti, onko järjestelmä perimmältään intialainen vai tullut jostain muualta. Intialaisen astrologian harjoittamisessa on huomattavia eroja etelän ja pohjoisen välillä. Perinteisesti astrologiaa Intiassa harjoittavat papit. Astrologeilta kysytään neuvoja kaikilta elämänaloilta. Astrologian avulla lasketaan Intiassa pyhä kalenteri, josta katsotaan suotuisat ajankohdat uskonnollisille rituaaleille. Koko uskonnollinen vuodenkierto on astrologisesti määrätty. Toisin kuin vuodenaikoihin perustuvassa länsimaisessa trooppisessa astrologiassa, intialaisessa sideerisessä astrologiassa tähtien aseman muuttuminen otetaan huomioon.
Give It All
Give It All on punk rock-yhtye Rise Againstin julkaisema kappale vuodelta 2004. Se julkaistiin yhtyeen kolmannen albumin, Siren Song of the Counter Culturen, ensimmäisenä singlenä. Kappaleesta kuitenkin julkaistiin jo aiemmin samana vuonna hieman Siren Song of the Counter Culturen kappaleesta poikennut versio Yhdysvaltain silloista presidenttiä George W. Bushia kritisoineella kokoelma-albumilla Rock Against Bush, Vol. 1.
Piitimen rata
Piitimen rata on Ruotsin rataverkkoon kuuluva sivurataosuus -pääradalta Piitimeen ja siitä edelleen Haraholmenin satamaan, Munksundiin ja Lövholmeniin. Rataosan pituus on 55 kilometriä. Rataosa on sähköistetty, kauko-ohjattu ja varustettu automaattisella junien kulunvalvonnalla.
Rataosalla on ainoastaan tavaralliikennettä. Henkilöliikenne Piitimen ja Älvsbynin välillä lakkautettiin 1972. Rataosa varustettiin automaattisen kulunvalvonnan laitteilla vuonna 1995 yhtä aikaa kauko-ohjauksen rakentamisen ja perusparannuksen kanssa. Perusparannuksen myötä rataosalla sallitaan 25 tonnin akselipaino. Sähköistys valmistui 2004.
Give It All
Musiikkivideo
Give It Allin musiikkivideon ohjasi James Cox ja tuotti Justin Cronkite. Videossa bändi soittaa kappaletta Chicagon metrossa samalla kun ryhmä naamioituneita toimistotyöntekijöitä lähtee yöllä ulos tekemään erilaisia asioita, muun muassa vaihtamaan rauhanomaisia yhdysvaltalaisia sotilaita esittävän videon sotavideoon, liimaamaan eläintarhan häkkeihin "olen viettänyt koko elämäni häkissä" -tarroja ja kirjoittamaan McDonald'sin Big Mac -mainostauluun tekstin "42 grammaa sydänkohtausta". Tämän jälkeen toimistotyöntekijät vaihtavat päälleen normaalit puvut ja menevät töihin. Videon lopuksi yksi työntekijöistä liimaa pomonsa toimiston oveen samanlaisen tarran joita he liimasivat eläintarhaan.
Astrologia
Kiinalainen astrologia
Kiinalainen astrologia kehittyi lähes täydellisessä eristäytyneisyydessä muiden kulttuurien perinteistä. Kiinalainen astrologia on hyvin monimutkaista ja sisältää yhtä monia erilaisia järjestelmiä kuin länsimainen astrologia. Kiinassa astrologia yhdistetään fengshuihin ja akupunktioon. Länsimaissa kiinalaisesta astrologiasta tunnetaan parhaiten 12 “vuosieläintä”. Jokaisella vuodella on Kiinassa oma symbolieläin, jonka perusominaisuudet kaikilla samana vuonna syntyneillä lapsilla on. Tämän syklin rinnalla on veden, tulen, metallin, puun ja maan muodostama viisivuotinen sykli. Nämä syklit omaksuttiin Kiinasta myös Japaniin satoja vuosia sitten.
Länsimainen astrologia
Alun perinkin nämä merkit vastasivat vain suunnilleen samannimisiä tähdistöjä, jotka toisin kuin merkit ovat eri kokoisia. Vaikka Auringon kulkurata kulkee tähdistöjen nykyisten määritelmien mukaan myös Käärmeenkantajan tähdistön kautta, sitä ei ole otettu huomioon merkkijaossa. Lisäksi Maan akselin prekession vuoksi kevätpäiväntasauspiste ei sijaitse aina samassa tähdistössä, vaan se ”peruuttaa” suhteessa tähdistöihin noin asteen 72 vuodessa. Viimeksi kuluneiden 2000 vuoden aikana se on tällä tavoin siirtynyt jo noin 25 astetta (ayanamsa), ja vaikka astrologiassa katsotaan yhä, että kevättasauspisteestä alkaa Oinaan merkki, todellisuudessa se on nykyisin Kalojen tähdistön alueella. Astrologien mukaan prekessiolla ei ole oleellista merkitystä, sillä trooppinen eläinrata merkkeineen ei viittaa tähdistöihin vaan juuri merkkeihin, joiden vuodenaikoihin sidottu symboliikka on astrologian yksi peruselementti.
Paitsi merkkeihin, jaetaan Eläinrata myös paikkakunnan horisontin perusteella myös niin sanottuihin huoneisiin, joista 1.–6. huoneet sijaitsevat horisontin alapuolella ja 7.–12. huoneet sen yläpuolella. Tärkeänä pidetään erityisesti nousevaa merkkiä, 1. huoneen kärkeä, eli sitä kohtaa ekliptikasta, joka kullakin hetkellä on nousemassa paikkakunnalta katsottuna itäisellä taivaanrannalla. Sitä vastapäätä on laskeva merkki, (7 huoneen kärki). Näiden lisäksi niin sanottuja kulmahuoneita ovat keskitaivas (10 huoneen kärki) ja vastapäätä Taivaan syvyys, (4 huoneen kärki), ja yhdessä nousevan ja laskevan merkin kanssa ne muodostavat huonejärjestelmän perustan. Jokaisen huoneen katsotaan vastaavan jotakin elämänaluetta.
Astrologinen tähtikartta esittää Aurinkokunnan planeettojen ja joidenkin laskennallisten pisteiden sijainnin eri merkeissä tarkasteltuna tiettynä aikana jostakin paikasta maapalloa. Tällaiseen karttaan merkitään Eläinradan merkit ja huoneet sekä Aurinko, Kuu, Merkurius, Venus, Mars, Jupiter, Saturnus, Uranus, Neptunus ja Pluto. Ne sijaitsevat kukin jossain merkissä ja samalla jossakin huoneessa. Tärkeinä tekijöinä pidetään sitä, missä merkissä ja huoneessa Aurinko, Kuu tai jokin planeetta kullakin hetkellä on, sekä myös niitä kulmia eli aspekteja, joita taivaankappaleet nämä muodostavat keskenään.
Muun muassa tästä kokonaisuudesta astrologi tekee synteesin eli karttatulkinnan. Tällaisia tulkintoja tehdään henkilöille syntymähetken mukaisen tähtikartan perusteella, sekä vastaavalla tavalla myös esimerkiksi valtiolle, yritykselle tai muulle instituutiolle, joka on perustettu tiettynä hetkenä tietyssä paikassa. Koska taivaankappaleet kiertävät jo yhden vuorokauden kuluessa kaikkien huoneiden kautta, astrologit edellyttävät, että päivämäärä, kellonaika ja paikka on tarkasti tunnettava.
Myös satunnaisten tapahtumien, kuten kirkkaan komeetan ilmestymisen, on uskottu ennustavan suuria onnettomuuksia.
Käyttötavat
Ennustavassa astrologiassa astrologi pyrkii joko ennustamaan tulevaisuutta tarkasti tai ainakin ennakoimaan suuntauksia ja valottamaan mahdollisia kehityskulkuja. Ennustava astrologi määrittelee jotkin ajankohdat erityisen otollisiksi tiettyjen tekojen kannalta. Tähän käsitykseen pohjautuvat monet uskonnolliset käytännöt, kuten kristinuskon pääsiäinen, juutalaisten roš hašana, islamin ramadan ja intialainen diwali. Planeettojen ja tähtien liikkeet aiheuttavat astrologian käsityksen mukaan ajan vaihtelevat ominaisuudet, ja niiden asennoista riippuu se, millaiselle toiminnalle aika on oikea. Planeettojen asennot henkilön syntymähetkellä kuvataan hänen syntymäkartassaan, ja niistä henkilölle voidaan ennustaa tietynlaista uraa tai etsiä merkkejä hänen tulevan elämänsä käännekohdista. Astrologiaan uskova ihminen voi sen jälkeen ajoittaa tärkeät päätöksensä juuri niihin hetkiin, jolloin aika on astrologin mukaan otollinen.
Luonneanalyysissä syntymäkartasta määritellään kuva henkilön persoonallisuudesta. Tähän käytetään kaikkia syntymäkartan osatekijöitä, kuten eläinradan merkkejä, huoneita, planeettoja ja aspekteja. Luonneanalyysin tarkoituksena voi olla lisätä henkilön itseymmärrystä. Astrologi voi myös pyrkiä luonneanalyysin pohjalta auttamaan asiakastaan selviytymään ongelmistaan esimerkiksi antamalla tälle tunteen selkeydestä ja tarkoituksesta esittämällä toiminnan eri vaihtoehdot ja aikaskaalan.
Mundaaniastrologiassa kartoitetaan maapallon tapahtumia ja etsitään hitaasti liikkuvien planeettojen muodostamista kuvioista vihjeitä historian käännekohdista. Esimerkiksi Uranuksen ja Pluton asettuminen samaan linjaan 1960-luvulla on yhdistetty länsimaisen seksuaalisen vallankumouksen ja vasemmistolaisen liikehdinnän kanssa. Neuvostoliiton hajoaminen 1990-luvun alussa on yhdistetty Jupiterin, Saturnuksen, Uranuksen ja Neptunuksen moninkertaiseen konjunktioon. Moni poliittinen johtaja onkin konsultoinut astrologisia neuvonantajia. Tavallista tämä on Etelä-Aasiassa, kuten Intiassa, Sri Lankassa, Myanmarissa ja Pakistanissa. Natsi-Saksassa astrologiaa käyttivät korkeat johtajat Rudolf Hess ja Heinrich Himmler. Myös esimerkiksi Yhdysvaltain presidentti Ronald Reagan sekä Ranskan presidentit Charles de Gaulle ja François Mitterrand käyttivät henkilökohtaisia astrologisia neuvonantajia.
Kansanomaista astrologiaa käyttävät esimerkiksi horoskooppien laatijat, okkultistit, perinteisen magian harjoittajat, uuspakanat, jumalattaren palvojat ja wiccat, kuten myös jotkut terapeutit ja psykologit sekä vaihtoehtoisen lääketieteen harjoittajat. Lyhyitä horoskooppeja, jotka perustuvat kahdentoista merkin yksinkertaistettuun versioon, julkaistaan monissa sanomalehdissä ja naistenlehdissä, puhelimitse ja internetissä. Horoskoopit antavat lukijoilleen lyhyitä vastauksia näiden arkihuoliin kuten perhettä, rahaa, työtä, seuraelämää, tunne-elämän hyvinvointia ja seksiä koskeviin kysymyksiin. Muut astrologit eivät useinkaan arvosta horoskooppeja tekeviä aurinkomerkkiastrologeja, vaan katsovat että nämä turmelevat astrologian julkikuvan.